Document ID: /fineweb-2-swissfilter-quality_10-filterrobots/filtered/02038.jsonl.gz/1003

Oriundamain era la Swisscom sa cunvegnida cun ses concurrents, da proveder chasas ed abitaziuns cun ina sort da fibras da vaider ch'er la concurrenza avess pudì duvrar. Damai che la Swisscom ha vulì rumper questa cunvegna, è la Weko intervegnida. Quella tema che la Swisscom veglia empruvar da sclauder uschia ses contrahents da la concurrenza.
La dretgira ha uss confermà: Uscheditg ch'i n'è betg decidì schebain la Swisscom fa maldiever da sia posiziun da pussanza, na dastga ella betg metter ils cabels da fibra da vaider. La Swisscom manegia ch'i smanatschia uschia in retard dal svilup da la rait da fibras da vaider che saja da dischavantatg per l'economia e la societad.